**Kasper Hjulmand** (s. 9. huhtikuuta 1972) on tanskalainen jalkapallovalmentaja ja entinen jalkapalloilija. Kesästä 2020 Hjulmand toimii Tanskan jalkapallomaajoukkueen päävalmentajana.

Ura
---

Hjulmand aloitti pelaajauransa Randers Frejassa vuonna 1987. Hän ei pelaajaurallaan onnistunut murtautumaan Tanskan pääsarjaseurojen kokoonpanoihin, vaan edusti Frejan lisäksi Herleviä ja B.93:a. Hän lopetti aktiiviuransa vuonna 1998. 

Valmennusuransa Hjulmand aloitti Lyngbyn juniorivalmentajana vuonna 1998. Hän luotsasi viisi vuotta seuran U18-joukkuetta ja toimi kaksi vuotta seuran urheilutoimenjohtajana. Kesällä 2006 hänestä tuli seuran edustusjoukkueen päävalmentaja. Hän luotsasi Lyngbyn kauden päätteeksi Tanskan 1. divisioonan mestariksi, mutta kaudella 2007/08 joukkue ei kyennyt säilyttämään sarjapaikkaansa Superliigassa. Hjulmand jätti tehtävänsä kauden jälkeen. 

Lyngbystä lähtönsä jälkeen Hjulmandista tuli FC Nordsjællandin apulaisvalmentaja.  Yhdessä Morten Wieghorstin kanssa hän johdatti seuran kahteen perättäiseen Tanskan cupin mestaruuteen 2010 ja 2011. Wieghorstin siirryttyä kauden 2010/11 jälkeen Tanskan U21-maajoukkueen peräsimeen, nousi Hjulmand Nordsjællandin päävalmentajaksi. Hjulmandin debyyttikausi päävalmentaja oli loistelias, kun joukkue katkaisi FC Kööpenhaminan kolmen vuoden voittoputken ja nappasi historiansa ensimmäisen Tanskan liigamestaruuden. Kaudella 2012/13 Hjulmandin suojatit taistelivat vielä itsensä hopealle, mutta 2013/14 joukkue vajosi liigan keskikastiin. 

Toukokuussa 2014 Hjulmand allekirjoitti kolmivuotisen sopimuksen Saksan Bundesliigassa pelaavan FSV Mainzin kanssa. Pesti saksalaisseurassa jäi lopulta lyhyeksi, kun tuloksiin tyytymätön seurajohto erotti Hjulmandin helmikuussa 2015.

Hjulmand palasi FC Nordsjællandin päävalmentajaksi vuoden 2016 alussa. Hjulmandin johdolla Nordsjælland nousi takaisin Tanskan liigan kärkijoukkueiden joukkoon sijoittuen 2016/17 viidenneksi ja kaudella 2017/18 jo kolmanneksi, mikä oli paras sijoitus viiteen vuoteen. Tammikuussa 2019 Hjulmand kävi neuvotteluita RSC Anderlechtin kanssa, mutta tanskalaisseura ei suostunut päästämään Hjulmandia kesken sopimuskauden. Sopimusneuvotteluiden kariuduttua Hjulmand ilmoitti jättävänsä Nordsjællandin kauden päätteeksi kesällä 2019. Hjulmandin johdolla Nordsjælland sijoittui Tanskan liigan runkosarjassa kuudenneksi ja selvisi niukasti ylempään loppusarjaan. Hjulmand jätti tehtävänsä jatkosarjapaikan varmistuttua maaliskuun lopulla 2019.

Kesällä 2019 Tanskan jalkapalloliitto kertoi, että Hjulmandista tulee Tanskan maajoukkueen päävalmentaja kesällä 2020.

Meriitit
--------

* Tanskan mestaruus: 2012
	+ Hopeaa: 2013
* Tanskan 1. divisioona: 2007
* Tanskan vuoden jalkapallovalmentaja (2): 2012, 2017

Lähteet
-------

1. ↑  Kasper Hjulmand stopper i Lyngby
2. ↑  Kasper Hjulmand træner i FCN
3. ↑  Morten Wieghorst stopper i FC Nordsjælland til sommer (Arkistoitu – Internet Archive)
4. ↑  Nordsjælland claim first Danish title
5. ↑  Hjulmand named new Mainz 05 manager (Arkistoitu – Internet Archive), mainz05.de (englanniksi, saksaksi)
6. ↑  Tuchels Nachfolger ist da: Hjulmand "passt genau"
7. ↑  Martin Schmidt named head coach[vanhentunut linkki], mainz05.de (englanniksi, saksaksi)
8. ↑  Mainz 05 entlässt Trainer Hjulmand (Arkistoitu – Internet Archive)
9. ↑  FC NORDSJÆLLAND FÅR NYE EJERE OG SKIFTER CHEFTRÆNER (Arkistoitu – Internet Archive)
10. ↑  Anderlecht-træners særlige kontrakt: Åbner dør på klem for Hjulmand
11. ↑  Kasper Hjulmand stopper i FCN til sommer
12. ↑  Hjulmand stopper øjeblikkeligt i FCN
13. ↑  Kasper Hjulmand bliver ny træner for herrelandsholdet i fodbold


|  |  |  |
| --- | --- | --- |
| Edeltäjä:**Ståle SolbakkenStåle Solbakken** | **Tanskan vuoden jalkapallovalmentaja**20122017 | Seuraaja:**Jess ThorupÅge Hareide** |

|  |  |  |
| --- | --- | --- |
| Edeltäjä:**Bent Christensen** | **Lyngby BK:n päävalmentaja**2006–2008 | Seuraaja:**Henrik Larsen** |

|  |  |  |
| --- | --- | --- |
| Edeltäjä:**Morten WieghorstÓlafur Kristjánsson** | **FC Nordsjællandin päävalmentaja**2011–20141/2016–3/2019 | Seuraaja:**Ólafur KristjánssonFlemming Pedersen** |

|  |  |  |
| --- | --- | --- |
| Edeltäjä:**Thomas Tuchel** | **FSV Mainzin päävalmentaja**2014–2/2015 | Seuraaja:**Martin Schmidt** |

|  |  |  |
| --- | --- | --- |
| Edeltäjä:**Åge Hareide** | **Tanskan jalkapallomaajoukkueen päävalmentaja**7/2020– | Seuraaja:**–** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |

 |